แรงขายบลูชิพฉุด SET ปิดวูบ 35จุด รับแรงกดดันปัจจัยนอกประเทศ ลุ้นพรุ่งนี้เทคนิคเคิลรีบาวด์
แรงขายบลูชิพฉุด SET ปิดวูบ 35จุด รับแรงกดดันปัจจัยนอกประเทศ ลุ้นพรุ่งนี้เทคนิคเคิลรีบาวด์ โดยดัชนีปิดตลาดวันนี้ ที่ระดับ 1,623.37 จุด ลบ 35.19 จุด หรือ 2.12% มูลค่าการซื้อขาย 6.53 หมื่นล้านบาท 
24 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,623.37 จุด ลบ 35.19 จุด หรือ 2.12% มูลค่าการซื้อขาย 6.53 หมื่นล้านบาท ขณะที่ ดาวโจนส์ฟิวเจอร์ ณ เวลา 17.12 น. อยู่ที่ระดับ 25,096.00 จุด ลดลง 148 จุด หรือ 0.59%
10 หุ้นกดดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดหุ้นในภูมิภาคเอเชียที่ต่างปรับตัวลงกันทั่วหน้า รับแรงกดดันจากหลายปัจจัยจากนอกประเทศ อาทิ สงครามการค้า, แนวโน้มการปรับขึ้นอัตราดอกเบี้ย รวมถึงราคาน้ำมันที่ปรับตัวลงมากเมื่อวานนี้
สำหรับตลาดในประเทศ ความเชื่อมั่นของนักลงทุนเริ่มลดลงหลังจากตัวเลขส่งออกของไทย และตัวเลขด้านการท่องเที่ยวออกมาต่ำกว่าคาด ทำให้คนเริ่มมองว่าเศรษฐกิจไทยในปีหน้าจะแข็งแกร่งมากแค่ไหน และที่ประมาณการเศรษฐกิจปีหน้ากันได้มีการรวมถึงผลกระทบจากสงครามการค้าแล้วหรือยัง
ส่วนแนวโน้มการลงทุนในวันพรุ่งนี้ (25 ต.ค.) คาดว่าดัชนีฯ มีโอกาสที่จะเกิดเทคนิคเคิลรีบาวด์ด้หลังจากที่ปรับตัวลงไปมาก พร้อมให้แนวรับ 1,600 จุด ส่วนแนวต้าน 1,640-1,665 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 4,894,932.92 ล้านบาท ปิดที่ 63.00 บาท ลดลง 2.00 บาท
PTT มูลค่าการซื้อขาย 4,866,999.30 ล้านบาท ปิดที่ 48.50 บาท ลดลง 1.75 บาท
PTTEP มูลค่าการซื้อขาย 4,478,686.30 ล้านบาท ปิดที่ 134.00 บาท ลดลง 11.00 บาท
OSP มูลค่าการซื้อขาย 2,811,743.70 ล้านบาท ปิดที่ 23.00 บาท ลดลง 0.70 บาท
IVL มูลค่าการซื้อขาย 2,212,650.28 ล้านบาท ปิดที่ 52.00 บาท ลดลง 3.25 บาท
ตลาดหุ้นเอเชีย
